ভয়ঙ্কর সৌরঝড়! শুক্রগ্রহে শুরু মহাপ্রলয়! এবার কি পৃথিবীর পালা?

ওয়েব ডেস্ক: সৌরজগতের (Solar System) শক্তির উৎস যূর্যের (Sun) অন্দরে চলতে থাকা বিভিন্ন বিক্রিয়া। মাঝেমধ্যে আবার সূর্যের মধ্যেও শুরু হয় ভয়ঙ্কর ঝড় (Solar Storm) ও বিস্ফোরণ। আর এসবের প্রভাবে সরাসরি এসে পড়ে সৌরজগতে প্রদক্ষিণরত গ্রহগুলির উপর। যেমনটা ঘটছে এখন। সূর্যের অদৃশ্য অংশে এক ভয়াবহ বিস্ফোরণ (Colossal Explosion) হয়েছে। সেই বিস্ফোরণ থেকে নির্গত বিপুল শক্তিধর করোনাল মাস ইজেকশন (Coronal Mass Ejection) সরাসরি গিয়ে আছড়ে পড়েছে শুক্র গ্রহের (Venus) উপর। সম্প্রতি নাসা-র দেওয়া এই তথ্যকে ঘিরে বিজ্ঞানীদের মধ্যে বাড়ছে উদ্বেগ। কারণ, শুক্রের পর এই প্রভাবে এসে পড়তে পারে পৃথিবীর উপরেও।

নাসা (NASA) জানিয়েছে, গত ২১ অক্টোবর গভীর রাতে প্রথমবারের জন্য এই সৌর বিস্ফোরণ শনাক্ত করা যায়। এটি চলতি সৌরচক্রের অন্যতম সবচেয়ে দ্রুত ও শক্তিশালী সৌর উৎক্ষেপণ বলে জানিয়েছেন জ্যোতির্বিজ্ঞানীরা। সেই কারণেই এবার প্রশ্ন উঠেছে যে, এই সৌর বিস্ফোরণের পরবর্তী ধাক্কা কি পৃথিবীতেও এসে পৌঁছতে পারে?

আরও পড়ুন: আদৌ কি পৃথিবীর ‘দ্বিতীয় চাঁদ’ রয়েছে? জেনে নিন আসল সত্যিটা

মার্কিন বায়ুসেনার তথ্য অনুযায়ী, ঘটনার সময় ধরা পড়া টাইপ-টু রেডিও ইমিশনের ড্রিফট রেট থেকে এই করোনাল মাস ইজেকশনের গতি অনুমান করা হয়েছে, যা ঘণ্টায় প্রায় ২৪৭৪ কিলোমিটার। এই উচ্চ গতির কারণেই এই বিস্ফোরণকে বিরল সূর্য বিস্ফোরণ বলে বর্ণনা করছেন বিজ্ঞানীরা। তুলনামূলকভাবে, ইতিহাসে এত দ্রুতগতির সৌর বিস্ফোরণ খুব কমই দেখা গিয়েছে। তথ্য বলছে, ১৯৭২ এবং ২০১৭ সালে এত ভয়ঙ্কর সৌরঝড় রেকর্ড করা হয়েছিল।

নাসা-র এনলিল মডেলে ধরা পড়েছে যে, এই বিস্ফোরণ থেকে উৎপন্ন তরঙ্গ সরাসরি শুক্র গ্রহের উপর আঘাত হানছে। শুক্রের নিজস্ব কোনও চৌম্বকক্ষেত্র না থাকায় এর বায়ুমণ্ডলের উপরিভাগে আয়ন অপসারণ ঘটেছে বলে ধারণা করা হচ্ছে। তবে পৃথিবীর উপর কোনও প্রভাব ফেলতে পারেনি এই সৌর বিস্ফোরণ। কিন্তু নভেম্বরের শুরুতে এই ধরণের সৌর বিপর্যয়ের প্রভাব পড়তে পারে বলে আশঙ্কা প্রকাশ করেছেন জ্যোতির্বিজ্ঞানীরা।

দেখুন আরও খবর:

The post ভয়ঙ্কর সৌরঝড়! শুক্রগ্রহে শুরু মহাপ্রলয়! এবার কি পৃথিবীর পালা? first appeared on KolkataTV.

The post ভয়ঙ্কর সৌরঝড়! শুক্রগ্রহে শুরু মহাপ্রলয়! এবার কি পৃথিবীর পালা? appeared first on KolkataTV.